# Crim (grup punk)

Crim és un grup català de música punk rock originari de Tarragona amb un notable èxit internacional. Format l'any 2011 sota la influència de grups com Fugazi, Social Distortion o Leatherface, les lletres de les seves cançons tracten qüestions de crítica social.

## Sense excuses / Pare nostre que esteu a l'infern (2018-2020)

L'any 2018, després de l'aparició de l'EP Sense Excuses, Crim va realitzar la seva segona gira europea i la primera pels Estats Units d'Amèrica (EUA), tot compartint escenari amb grups com The Adicts, Agnostic Front, No fun at all o The Real McKenzies. Sense Excuses contenia dues noves cançons i dues versions dels grups Turbonegro i Cock Sparrer, i fou distribuït als EUA per Revelation Records.
També el 2018, publicaren el disc Pare nostre que esteu a l'infern que fou presentat al mes de desembre a la sala Razzmatazz de la ciutat de Barcelona. El disc destaca per les guitarres contundents, el ritme enèrgic, la veu aspra i les lletres de crítica social sobre qüestions com la societat de l'espectacle a «Ullals de llet», els desnonaments a «Hivern Etern» i la violència policial a «Quan tornin les sirenes». Pare nostre que esteu a l'infern va ser gravat als estudis Ultramarinos Costa Brava de Guíxols amb els germans Santi i Víctor Garcia i fou considerat el millor disc de música hardcore punk del 2018 per la revista Mondo Sonoro.
El juny de 2019 va sortir el disc Split, un àlbum compartit amb les bandes Antagonizers ATL, Noi!se i Rude Pride!, publicat per Pirates Press Records i que contenia la cançó «Alerta, alerta!» acompanyada d'un video lyric. El mateix any també van acompanyar per la península The Toy Dolls en la seva gira del 40è aniversari.

## 10 anys per veure una bona merda / Cançons de mort (2021-present)

Després de refer els seus plans del desè aniversari del grup a causa de la pandèmia de COVID-19, l'any 2021 Crim publicà el disc commemoratiu 10 anys per veure una bona merda, un treball que versiona en llengua anglesa deu de les seves cançons més exitoses amb la col·laboració de grans grups de l'escena punk com The Toy Dolls, Violets, Lion's Law, The Good The Bad and The Zugly, Kvelertak o The Baboon Show.
El 2023 van presentar un disc de dotze temes amb el títol de Cançons de mort, el qual va ser considerat per la revista musical Mondo Sonoro el millor disc de harcore punk estatal de l'any per les «harmonies vocals contagioses, riffs directes a l'estómac i una base rítmica veloç i compacta».

## Components

* Adri Bertran: veu i guitarra
* Quim Mas: guitarra
* Marc Anguela: bateria
* Javier Dorado: baix

## Discografia

* 10 milles per veure una bona merda (autoedició, 2011)
* S.T. (2014)
* Blau sang, vermell cel (BCore Disc, 2016)
* Sense excuses (EP, Contra Records, Pirates Press Records, BCore, Tesla Music, 2018)
* Pare nostre que esteu a l'infern (HCFM, Tesla, BCore, Contra, Pirates Press, 2018)
* 10 anys per veure una bona merda (HCFM, Tesla, BCore, Contra, Pirates Press, 2021)
* Cançons de mort (HFMN, Tesla, Bcore, Cargo Records, Pirates Press, 2023)

## Referències

* ↑ Domènech Goñi, Carlos. «Crim, el grup de TGN que ha voltat pels EUA», 15-03-2019. Arxivat de l'original el 2020-08-05. [Consulta: 28 febrer 2021].
* ↑ «Els CRIM al Tràfic d'Abstraccions amb Núria Calvó». Tarragona Ràdio, 16-05-2018. Arxivat de l'original el 9 de juliol 2018. [Consulta: 9 juliol 2018].
* ↑ «Hi ha un dèficit de grups de punk en català». Agència EFE, 28-12-2018. [Consulta: 31 desembre 2018].
* ↑ Blasco Garcia, Clàudia. «Mai no ens hem plantejat tindre una visió política de la banda», 24-12-2018. Arxivat de l'original el 2021-01-23. [Consulta: 28 febrer 2021].
* ↑ Lleonart, Arnau. «Cada matí ens feien resar el parenostre, era una merda». Vilaweb, 28-12-2018. [Consulta: 31 desembre 2018].
* ↑ «Los mejores discos de hardcore/punk nacional 2018» (en castellà). Mondo Sonoro, 29-12-2018. [Consulta: 28 desembre 2023].
* ↑ «Estrenamos el lyric video de "Alerta, Alerta!", el nuevo single de Crim». MondoSonoro, 13-06-2019. [Consulta: 15 juny 2019].
* ↑ Tàrrega, Jordi. «Toy Dolls resumen 40 años de punk en casi dos horas» (en castellà). Science of Noise, 22-01-2020. [Consulta: 28 desembre 2023].
* ↑ Tardà Fernández, Joan. «El proper concert serà una orgia». El Temps, 24-02-2021. [Consulta: 28 febrer 2021].
* 1 2 «Crim: «Per un grup com el nostre, que vagin malament les coses ens ho posa més fàcil a l'hora d'escriure lletres»». Nació Tarragona. Edicions Digitals de Premsa Local [Tarragona], 24-04-2023 [Consulta: 26 abril 2023].
* ↑ «Los mejores discos de Hardcore-Punk nacional de 2023» (en castellà). Mondo Sonoro, 25-12-2023. [Consulta: 28 desembre 2023].
* ↑ «Crim: punk català que triomfa a casa després d'una gira pels Estats Units». TV3, 30-12-2018. [Consulta: 31 desembre 2018].
* ↑ «https://www.viasona.cat/grup/crim-10s/10-milles-per-veure-una-bona-merda». Viasona. [Consulta: 18 juliol 2018].
* ↑ «Crim presentan en Tarragona su nuevo EP». MondoSonoro, 17-04-2018. [Consulta: 26 abril 2018].
* ↑ «Tenemos ganas de revuelta no panfletera». MondoSonoro, 06-06-2018. [Consulta: 12 juny 2018].
* ↑ «Pare Nostre Que Esteu a l'Infern». Science of Noise, 25-11-2018. [Consulta: 16 desembre 2018].
* ↑ «10 Anys Per Veure una Bona Merda by CRIM» (en anglès). Bandcamp. [Consulta: 9 novembre 2021].

## Enllaços externs

* Entrevista a Insonoro (16/12/2017)